**Referat af bestyrelsesmøde i Leder- mellemledersektionen**

**Socialpædagogerne Østjylland**

**Tirsdag den 19. februar 2019**

Til stede: Gert Landergren Due, Anne Fynboe Madsen, Grete Kold Jørgensen

Afbud fra: Vivi Storm Skou, Jacob Thiesen, Fahreta Kadic

Referent: Jette Boel

**1. Formalia**

**1.1. Godkendelse af dagsorden**

Dagsordenen blev godkendt.

**2. Behandlings- og beslutningspunkter**

**2.1. Generalforsamling i Leder- mellemledersektionen den 18. marts 2019.**

Vi har sendt en reminder ud den 18. februar, og har haft et opslag på Facebook. Der er ikke ret mange tilmeldte. Anne og Grete gør reklame rundt omkring, hvor de kan, og den øvrige bestyrelse opfordres til det samme.

Genopstilling til bestyrelsen:

Anne og Grete genopstiller.

Vi opfordrer til, at bestyrelsen prikker til kolleger og i netværk, for at tiltrække kandidater til bestyrelsen.

Som tilføjelse på dagsordenen til generalforsamlingen vil vi sætte ”Vi er Socialpædagogerne”. Vi lægger op til en halv times drøftelse af, hvad man som medlem af Socialpædagogerne Østjylland har af ønsker til fagforeningen Socialpædagogerne – altså: Vi er Socialpædagogerne set i et ledelsesperspektiv. Frank Iversen fra Perspektivgruppen leder drøftelserne.

Input til beretningen:

På baggrund af de drøftelser vi har haft i bestyrelsen kan vi i den skriftlige beretning komme ind på forberedelse til de forskellige tilsyn, herunder patientsikkerhedsstyrelsens tilsyn.

Vi drøftede herudover:

Bruger vi som ledere tid og ressourcer på at tale om de rammer og vilkår, som vi ikke har indflydelse på – og kan gøre noget ved, frem for at søge indflydelse på det, som vi reelt kan gøre noget ved.

Hvordan taler vi om arbejdsmiljø som ledere. Og, hvad er arbejdsmiljø når vi italesætter det – også medarbejdernes arbejdsmiljø. Taler vi kun om arbejdsmiljø, når der opstår konkrete problemer, eller taler vi også om arbejdsmiljø, i alt det vi går og gør for og sammen med medarbejderne som forebygger dårligt arbejdsmiljø.

**2.2. Forslag til fremtidigt arbejde**

Forslag til fremtidigt arbejde blev godkendt.

**3. Orienteringspunkter**

**3.1. Lederlandsudvalget og herunder Landslederkonferencen 19. og 20. september 2019**

Husk at reservere datoerne – og igen – opfordre kolleger og netværk til at deltage i Landslederkonferencen.

**3.2. Møde med TR og studerende i lønnet praktik**

Gert orienterede om de afholdte møder, og om at vi gentager møderne i juni måned.

**3.3. Organiseringsprojektet**

Vi sætter punktet på til næste bestyrelsesmøde.

**4. Eventuelt**